Averile cântărețului de manele Nicolae Guță și a managerului Dan Bursuc sunt verificate de fisc, potrivit B1 TV. Acțiunea face parte dintr-un proces mai amplu de verficare a averilor maneliștilor întreprinsă de fisc. În urma controalelor, cei de la fisc vor compara rezultatele cu declarațiile oficiale de avere, iar în cazul în care se vor găsi diferențe, atunci se va aplica un impozit de 16%, și chiar se poate ajunge la dosar penal. În urmă cu două săptămâni, mai mulţi cântăreţi de manele ameninţau că pleacă din ţară dacă ANAF va pune în aplicare planul pentru impozitarea acestora.